Columbia University Press
Columbia University Press (akr. CUP) je akademski nakladnik u američkom gradu New Yorku odnosno izdavački odsjek Univerziteta Columbia. Osnovan je 1893. godine i predstavlja četvrtu najstariju univerzitetsku izdavačku kuću u Sjedinjenim Državama. Potpisnici certifikata bili su tadašnji univerzitetski predsjednik Seth Low, Henry Fairfield Osborne i Nicholas Murray Butler koji je 1902. zamijenio Lowa na čelu univerziteta odnosno nakladnika. Do 1920-ih godina CUP je bio fokusiran uglavnom na političku tematiku, poput knjiga američkih predsjednika W. Wilsona i W. H. Tafta. Uz to, CUP je izdavao i djela o biologiji, engleskom jeziku, komparativnoj književnosti, antropologiji i orijentalistici.

Godine 1928. formiran je urednički odjel s ciljem sastavljanja The Columbia Encyclopedia, prve sveobuhvatne jednotomne enciklopedije na engleskom jeziku. Uspjeh njenog izdavanja ponukao je CUP da proširi svoj referentni program i objavi Granger's Index to Poetry () i The Columbia Gazetteer of the World. (), koji su također naišli na pozitivne recenzije i danas su dostupni u digitalnom formatu. Osim jednotomnih izdanja, CUP je izdao i neka višetomna djela kao što su Geoffrey Bullough's Narrative and Dramatic Sources of Shakespeare, The Papers of Alexander Hamilton, The Letters of Ralph Waldo Emerson, te The Documentary History of the Supreme Court of the United States, 1789–1800. CUP je izdao i vrijedne orijentalističke antologije o historiografiji Indije (1958.), Japana (1958.), Kine (1960.) i Koreje (1996.).

Krajem 20. i početkom 21. vijeka CUP je objavio djela brojnih eminentnih autora različitih disciplina, među kojima su Talal Asad, Alain Badiou, Peter Brown, Judith Butler, Arthur Danto, John Lewis Gaddis, Mihail Gorbačov, R. Glenn Hubbard, Roald Hoffman, Donald Keene, Rashid Khalidi, Julia Kristeva, Michael Mann, Andrew Nathan, Ngũgĩ wa Thiong'o, Paul Offit, John Allen Paulos, John Rawls, Jeffrey Sachs, Edward Said, Amartya Sen, Joseph Stiglitz, Mark C. Taylor, Hervé This, David Foster Wallace i Kenneth Waltz. Od ranih 2010-ih CUP izdaje oko 160 novih naslova godišnje, a glavna stručna područja na koje se fokusira su azijska književnost, politika i historija, zatim biologija, ekonomija, kriminalistika, nutricionizam, međunarodni odnosi, ekologija, ekonomija, kinematografija, univerzalna historija, novinarstvo, historija New Yorka, filozofija, paleontologija, psihologija, politička teorija, religija, nauka, sigurosne studije, te američka historija. Od 2014. godine CUP-ova direktorica je Jennifer Crewe.

Direktori 
Direktori CUP-a od 1893. bili su:
 Seth Low (1893–1901)
 Nicholas Murray Butler (1902–1907)
 William H. Carpenter (1907–1925)
 Fredrick Coykendall (1925–1946)
 Charles G. Proffitt (1946–1969)
 Robert G. Barnes (1969–1980)
 John D. Moore (1980–1997)
 William B. Strachan (1997–2003)
 James D. Jordan (2004–2013)
 Jennifer Crewe (2014-danas)

Izvori

Vanjske veze 

  Službene stranice Columbia University Pressa 

Nastanci 1893.
Američke izdavačke kuće‎
Press
Akademsko izdavaštvo
Kompanije u New Yorku
Mediji u New Yorku